મોરબી જિલ્લામાં સ્થાનિક સ્વરાજ્યની સંસ્થાઓ જિલ્લા પંચાયત મોરબી તાલુકા પંચાયત મોરબી અને મોરબી નગરપાલિકામાં કોંગ્રેસની સતા હોવા છતાં મોરબી સ્થાનિક કોંગ્રેસના આંતરિક ડખ્ખા વધુ બહાર જોવા મળી રહ્યા છે જેમાં મોરબી જિલ્લાના મોરબી માળીયા અને ટંકારા પડધરીના જ ધારાસભ્યોના અહમના કારણે નારાજ થયેલ મોરબી જિલ્લા પંચાયત પ્રમુખ કિશોરભાઈ ચીખલીયા  સહિત ૨૦૦ જેટલા આગેવાનો પ્રદેશ પ્રમુખ અમિત ચાવડાને કોંગ્રેસ ભવન ખાતે મળવા ગયા હતા જેમાં ટંકારા ના ધારાસભ્ય અને મોરબી જિલ્લા પ્રમુખ લલિત કગથરાને જિલ્લા પ્રમુખ પદે થી બદલવા તેમજ જિલ્લા માં કોંગ્રેસ ને તોડવાનું ટંકારા ના ધારાસભ્ય લલિત કગથરાને અને મોરબી ના બ્રિજેશ મેરજા કરી રહ્યા નો આક્ષેપ કર્યો છે.